મોટા અને સ્થાપિત સ્ટાર જો પરદા પર બોલ્ડ સીન કરે તો તેનાં વખાણ થતાં હોય છે, પરંતુ કોઇ નવીસવી આવેલી અભિનેત્રી અથવા ઓછા જાણીતા સ્ટાર પરદા પર આવા કોઇ સીન આપે તો તેને અલગ રીતે જોવાય છે. બોલિવૂડ અભિનેત્રી ઝરીન ખાન એવું માને છે. તે કહે છે કે મને એવું ફીલ થાય છે કે જ્યારે પણ આવા સીન શૂટ થતા હોય છે ત્યારે એક અભિનેત્રીએ ખૂબ જ સાવધાન રહેવું જોઇએ. તે કહે છે કે જ્યારે તમે બોલ્ડ સીન કરી રહ્યા હો ત્યારે તમારા દિમાગમાં ઘણી વાતો ચાલી રહી હોય છે. સ્ક્રીન પર ભલે એ બધી બાબતો હોટ લાગે, પરંતુ શૂટિંગમાં ઘણી બાબતોનું ધ્યાન રાખવું પડે છે. આવાં શૂટિંગ કરવામાં કોઇ પણ અભિનેત્રીને આનંદ આવતો નથી, કેમ કે તમને સેટ પર ઘણા લોકો જોઇ રહ્યા હોય છે.